Riigikohtu üldkogu leidis käesoleva aasta septembris, et Tallinna ringkonnakohtu kriminaalkolleegiumil oli  seaduslik alus mõista Nikolajevile surmanuhtlus. Riigikohus möönab, et käesolevas asjas pole tal võimalust asendada Nikolajevile mõistetud surmanuhtlust eluaegse vabadusekaotusega. Vastavalt kriminaalmenetluskoodeksile saab surmanuhtluse asendada eluaegse vabadusekaotusega ainult süüdimõistetu karistuse kandmise koha järgne kohus, kui kuriteo eest on mõistetud karistus, mida antud juhul ei saa täita.